Buranovskie Babușki ("Bunicile din Buranovo"), în limba rusă : "Бура́новские Бабушки", în limba udmurtă: "Брангуртысь Песянайёс", sunt un grup folcloric din regiunea Udmurtia, satul Buranovo, Rusia care cântă în udmurtă. Acest grup este compus din 8 bunici, așa cum indică și numele grupului. Ele se numesc: Natalia Pugaciova (76 ani), Ekaterina Șkliaeva (74 ani), Valentina Piatcenko (74 ani), Galina Koneva (73 ani), Grania Baisarova (62 ani), Olga Tuktariova (43 ani), Alevtina Beghișeva (56 ani) și Zoia Dorodova (71 ani). Buranovskie Babușki au reprezentat Rusia la Concursul Muzical Eurovision 2012 din Baku, Azerbaidjan, obținând locul al doilea, cu 259 de puncte.